కేసీఆర్... కల్నల్ సంతోష్ బాబు కుటుంబానికి సాయం అందజేత!
భారత్ - చైనా సరిహద్దుల్లో జరిగిన ఘర్షణలో మరణించిన కల్నల్ బిక్కుమళ్ల సంతోష్ బాబు కుటుంబాన్ని ముఖ్యమంత్రి శ్రీ కె.చంద్రశేఖర్ రావు సోమవారం సుర్యాపేటలో పరామర్శించారు. మంత్రులు శ్రీ జగదీష్ రెడ్డి, శ్రీ వేముల ప్రశాంత్ రెడ్డి, ప్రభుత్వ ప్రధాన కార్యదర్శి శ్రీ సోమేష్ కుమర్ లతో కలిసి సోమవారం మధ్యాహ్నం సూర్యాపేటకు చేరుకున్న కేసిఆర్, ముందుగా సంతోష్ చిత్రపటానికి పూలు చల్లి అంజలి ఘటించారు. అనంతరం సంతోష్ భార్య సంతోషి, తల్లితండ్రులు మంజుల, ఉపేందర్, సోదరి శృతిలను ఓదార్చారు. సంతోష్ పిల్లలు, అభిగ్న, అనిరుధ్ తేజలతో మాట్లాడారు. దేశరక్షణ కోసం సంతోష్ ప్రాణత్యాగం చేశారని ముఖ్యమంత్రి కొనియాడారు. సంతోష్ మరణం తనను ఎంతగానో కలచివేసిందని ముఖ్యమంత్రి చెప్పారు. ప్రభుత్వం సంతోష్ కుటుంబానికి ఎల్లవేళలా అండగా వుంటుందని హామీ ఇచ్చారు. ఎప్పుడు ఏ అవసరం వచ్చినా తమను సంప్రదించాలని చెప్పారు. సంతోష్ కుటుంబ బాగోగులు చూసుకోవాలని మంత్రి జగదీశ్ రెడ్డిని ముఖ్యమంత్రి కోరారు. సంతోష్ భార్య సంతోషీకి గ్రూప్-1 ఉద్యోగం ఇచ్చే నియామక పత్రాన్ని ముఖ్యమంత్రి స్వయంగా అందజేశారు. హైదరాబాద్ లోని బంజార్ హిల్స్ లో 711 గజాల స్థలానికి సంబంధించిన పత్రాన్ని సంతోష్ భార్యకు ముఖ్యమంత్రి అందించారు. సంతోష్ భార్యకు రూ. 4 కోట్ల చెక్కును, తల్లితండ్రులకు రూ.1 కోటి చెక్కును ముఖ్యమంత్రి అందించారు.
kcr... kalnal santosh baabu kutumbaaniki saayam andajeta!
bharat - chaina sarihaddullo jarigina gharshanalo maraninchina kalnal bikkumalla santosh baabu kutumbaanni mukhyamantri shree ke.chandrasekhar raavu somavaram suryapetalo paraamarsinchaaru. mantrulu shree jagadish reddi, shree vemula prasant reddi, prabhutva pradhaana kaaryadarsi shree somesh kumar latho kalisi somavaram madhyaahnam suuryaapeetaku cherukunna kcr, mundugaa santosh chitrapataaniki poolu challi anjali ghatinchaaru. anantaram santosh bharya santoshi, tallitandrulu manjula, upender, sodari shruthilanu odaarchaaru. santosh pillalu, abhigna, anirudh tejalatho matladaru. desarakshana kosam santosh praanatyaagam chesarani mukhyamantri koniyaadaaru. santosh maranam tananu entagaano kalachivesindani mukhyamantri cheppaaru. prabhutvam santosh kutumbaaniki ellavelala andagaa vuntundani haami icharu. eppudu e avasaram vachina tamanu sampradinchaalani cheppaaru. santosh kutumba bagogulu chusukovalani mantri jagadish reddini mukhyamantri koraru. santosh bharya santoshiki groop-1 udyogam iche niyamaka patraanni mukhyamantri swayamgaa andajesaaru. hyderabad loni banjar hills loo 711 gajala sthalaaniki sambandhinchina patraanni santosh bhaaryaku mukhyamantri andinchaaru. santosh bhaaryaku roo. 4 kotla chekkunu, tallitandrulaku roo.1 koti chekkunu mukhyamantri andinchaaru.